ముంబై: ప్రస్తుత ఆర్థిక సంవత్సరం మొదటి త్రైమాసికం (ఏప్రిల్-జూన్)లో స్టేట్ బ్యాంక్ ఆఫ్ ఇండియా (ఎస్బిఐ) 6,622 మంది ఉద్యోగులను తగ్గించుకుంది. ఉద్యోగుల పదవీ విరమణ, స్వచ్ఛంద పదవీ విరమణ పథకం ద్వారా ఉద్యోగుల సంఖ్య ఈ మేరకు తగ్గింది. దీంతో బ్యాంకు మొత్తం ఉద్యోగుల సంఖ్య 2.73 లక్షలకు చేరుకుంది. అనుబంధ బ్యాంకుల విలీనంతోపాటు డిజిటలైజేషన్ పెరిగిపోయిన కారణంగా ఉద్యోగాల పునర్వ్యవస్థీకరణ ప్రక్రియను చేపట్టాలని బ్యాంకు యోచిస్తోంది. ఎస్బిఐలో ఐదు అనుబంధ బ్యాంకులు, భారతీయ మహిళా బ్యాంకుల విలీనం గత ఏప్రిల్ నుంచి అమల్లోకి వచ్చిన విషయం తెలిసిందే. ఆగస్టు 6వ తేదీ వరకు 594 శాఖలను ఎస్బిఐ విలీనం చేసుకుంది. మరో 122 పరిపాలనా కార్యాలయాలను హేతుబద్దీకరించింది. దీని ఫలితంగా వార్షికంగా 1,160 కోట్ల రూపాయలు ఆదా అయ్యే అవకాశం ఉందని తెలుస్తోంది. కాగా అనుబంధ బ్యాంకులకు సంబంధించిన రియల్ ఎస్టేట్ ఆస్తులను నిర్వహించే బాధ్యతను చూసుకునేందుకుగాను ఎస్బిఐ ఇన్ఫ్రా మేనేజ్మెంట్ పేరుతో ఒక కంపెనీని ఎస్బిఐ ఏర్పాటు చేసింది. కాగా మరో పది వేల మంది ఉద్యోగుల స్థానాలను మార్చాలని బ్యాంకు యోచిస్తోంది. వీరిలో ఎక్కువ మంది అమ్మకాలకు సంబంధించిన కార్యకలాపాలకు వినియోగించుకోవాలని భావిస్తోంది. ఇక స్వచ్ఛందంగా పదవీ విరమణ చేసిన వారికి ఎక్స్గ్రేషియా కింద 473 కోట్ల రూపాయలు చెల్లించినట్టు తెలుస్తోంది. ఉద్యోగులు స్వచ్ఛందగా పదవీ విరమణ చేయడం ద్వారా వార్షికంగా 100 కోట్ల రూపాయలు ఆదా అవుతాయని బ్యాంకు అంచనా వేస్తోంది.
mumbai: prastuta aardhika samvatsaram modati traimaasikam (epril-joon)loo state bank af india (esbi) 6,622 mandi udyogulanu tagginchukundi. udyogula padavee viramana, swachchanda padavee viramana pathakam dwara udyogula sankhya ee meraku taggindi. deentho byaanku mottam udyogula sankhya 2.73 lakshalaku cherukundi. anubandha byaankula viliinamtopaatu digitalisation perigipoyina kaaranamgaa udyogaala punarvyavastheekarana prakriyanu chepattalani byaanku yochistondi. esbilo aidu anubandha byaankulu, bhaarateeya mahila byaankula vileenam gatha epril nunchi amalloki vachina vishayam telisinde. aagastu 6va tedee varaku 594 saakhalanu esbi vileenam chesukundi. maro 122 paripalana kaaryaalayaalanu hetubaddikarinchindi. deeni phalitamgaa vaarshikamgaa 1,160 kotla roopaayalu aadaa ayye avakaasam undani telustondi. kaga anubandha byaankulaku sambandhinchina riyal estate aastulanu nirvahinche baadhyatanu chusukuneendukugaanu esbi infra management paerutho oka companyni esbi erpaatu chesindi. kaga maro padi vela mandi udyogula sthaanaalanu maarchaalani byaanku yochistondi. veerilo ekkuva mandi ammakaalaku sambandhinchina kaaryakalaapaalaku viniyoginchukovalani bhaavistondi. ika swachchandamgaa padavee viramana chesina vaariki exgratia kinda 473 kotla roopaayalu chellinchinattu telustondi. udyogulu swachchandagaa padavee viramana cheyadam dwara vaarshikamgaa 100 kotla roopaayalu aadaa avutaayani byaanku anchana vestondi.